Apple ปรับยอดรายได้ของบริษัทในไตรมาส 1 ของปี 2019 ลงมาเหลือแค่กี่ล้านเหรียญสหรัฐ จากคาดการณ์ก่อนหน้าอยู่ที่ประมาณ 89,000 ถึง 93,000 ล้านเหรียญสหรัฐ
งานเข้า Apple อีกครั้งเมื่อ Tim Cook ได้ประกาศปรับคาดการณ์เป้ารายได้ของบริษัทไตรมาส 1 ปีนี้หลังจากวี่แววยอดขายผลิตภัณฑ์ของบริษัทอาจต่ำกว่าคาด Apple ปรับเป้ากำไรไตรมาส 1 ของปีนี้ใหม่อีกครั้ง หลังจากประสบเคราะห์ซ้ำกรรมซัดในหลายๆ เรื่อง ไม่ว่าจะเป็นปัญหาใหญ่จากเรื่องสงครามการค้าระหว่างสหรัฐอเมริกากับจีน ยอดขาย iPhone ที่ย่ำแย่จากยอดขายในประเทศจีน รวมไปถึงประเทศกำลังพัฒนาหลายๆ ประเทศ ยังรวมไปถึงผู้ใช้ไม่ยอมเปลี่ยนโทรศัพท์แต่เปลี่ยนแบตเตอรี่แทนอีกด้วย Tim Cook บอกไม่หวั่น ถ้าต้องเดินทางไปจีนรอบหน้า แม้จะมีข่าว CFO ของ Huawei โดนจับก็ตาม Tim Cook บอกไม่หวั่น ถ้าต้องเดินทางไปจีนรอบหน้า แม้จะมีข่าว CFO ของ Huawei โดนจับก็ตาม Tim Cook ยังได้ให้สัมภาษณ์กับ CNBC ว่า สงครามการค้าได้สร้างแรงกดดันให้กับประเทศจีน ซึ่งมีขนาดเศรษฐกิจที่ใหญ่สุด นอกจากนี้ในรายงานของ Apple เองได้รายงานว่ายอดขายผลิตภัณฑ์ของ Apple ในประเทศจีนไม่ว่าจะเป็น iPhone และ iPad หรือแม้แต่ Mac ก็มียอดขายที่ลดลง สำหรับรายงานล่าสุดทำให้ Apple ปรับยอดรายได้ของบริษัทในไตรมาสนี้ลงมาเหลือแค่ 84,000 ล้านเหรียญสหรัฐ จากคาดการณ์ก่อนหน้าอยู่ที่ประมาณ 89,000 ถึง 93,000 ล้านเหรียญสหรัฐ ส่งผลให้หุ้นของ Apple ตกลงทันที 8.5% ในช่วงการซื้อขายหลังตลาดปิดเมื่อคืนที่ผ่านมา ไม่ใช่แค่ Apple เดือดร้อน แต่ Supplier ก็เจ็บถ้วนหน้า นอกจากการรายงานคาดการณ์ยอดขายผลิตภัณฑ์ของ Apple ที่ผิดหวังแล้ว เหล่า Supplier อาจต้องปรับประมาณการณ์รายได้ใหม่อีกรอบ ไม่ว่าจะเป็น Hon Hai Precision Industry หรือที่เรารู้จักกันอย่าง Foxconn ยังรวมไปถึงผู้ผลิตชิปรายใหญ่ที่เป็นคู่ค้าสำคัญอย่าง TSMC ก็อาจต้องปรับคาดการณ์ใหม่ด้วย นอกจากนี้หุ้นของบริษัทเหล่านี้ยังได้ตกลงในแดนลบสำหรับการซื้อขายในวันนี้ด้วย ผลกระทบยังลามไปถึงร้านขายผลิตภัณฑ์เครื่องใช้ไฟฟ้าและอุปกรณ์ไฮเทคอย่างเช่น Best Buy หรือแม้แต่หุ้นค้าปลีกอื่นๆ อย่าง Costco รวมไปถึง Target ด้วย มองไปข้างหน้า Tim Cook ยังได้พูดถึงเป้าหมายของ Apple ในอนาคตว่า ยังเชื่อในพื้นฐานของบริษัทในอนาคต ไม่ว่าจะเป็นความแข็งแกร่งทางด้านการเงิน ที่คาดว่าภายในปีนี้จะมีเงินสดมากถึง 130,000 ล้านเหรียญสหรัฐ เป้าหมายของเขาคือจัดการและวางแผนบริษัทเพื่ออนาคต และเชื่อในผลิตภัณฑ์ของบริษัทในอนาคตอีกด้วย นอกจากนี้บริษัทยังมีนวัตกรรมที่ไม่เหมือนกับบริษัทอื่นๆ ที่มา – Apple, CNBC, Reuters
Apple ปรับยอดรายได้ของบริษัทในไตรมาส 1 ของปี 2019 ลงมาเหลือแค่ 84,000 ล้านเหรียญสหรัฐ จากคาดการณ์ก่อนหน้าอยู่ที่ประมาณ 89,000 ถึง 93,000 ล้านเหรียญสหรัฐ ส่งผลให้หุ้นของ Apple ตกลงทันที 8.5% ในช่วงการซื้อขายหลังตลาดปิด